2014ක්වූ බක් මස 13වෙනිදා,බිමට ගොම මැටි ගෑ, වරිච්චි ගෙය කඩා දමා ගඩොල් හා සිමෙන්ති මගින් නිවස තැනීම,කුඹුර අස්වැද්දවීමට කෘෂිරාසායන හා පොහොර වර්ග භාවිතා කිරීම,සීසෑමට හා කොළ පෑගීමට ගවයන් වෙනුවට යන්ත්‍ර පරිහරණය කිරීම,ලාම්පු, පහන්, හුළුඅතු හා පන්දම් වෙනුවට විදුලිය, විදුලි පන්දම් භාවිතා කිරීම,දරුවන්ට අධ්‍යාපනය ලබා දීම මගින් ඔවුන්ව උසස් ‍රැකියා වෙත යොමු කිරීම,කුඹුරු පුරන් වීමට හැර සිය දරුවන් ‍රැකියා සඳහා නගරයට හා පිටරටට යොමු කිරීම,බිරිඳව ගෘහ සේවය සඳහා පිට රට පැටවීම.පාරම්පරික රස කැවිලි හා ආහාර වර්ග නොසෑදීම තුළින් එවන්වූ ආහාර වර්ග ජාතියට අහිමි කිරීම,අලුත් අවුරුදු සිරිත් විරිත් නිසි පරිදි ඉෂ්ට නොකිරීම,ආයුර්වේද ප්‍රතිකාර වෙනුවට බටහිර ප්‍රතිකාර ක්‍රම වෙත යොමු වීම තුළින් වෙද මහතාව සමාජයෙන් ඉවත් කිරීමයන ඉහත කී භයානක අපරාධයන් හේතුකොටගෙන, යුශ්මතා විසින් මේ උත්තරීතර රාජ්‍යයේ නගරවාසී, ඉහළ මධ්‍යම පාන්තිකයන් හා ධනවතුන් හට;රූපවාහිනිය මගින්වත් ගොම මැටි ගෑ වරිච්චි නිවසක් දැකිමේ අවස්ථාව අහිමි කිරීම,වස විෂ නැති ආහාර ගැනීමට තිබූ අවස්ථාව අහිමි කිරීම,ගවයන් මගින් ගොවිතැන් කරනාදර්ශනයහාඒ හා බැඳුණු සිරිත් විරිත් අධ්‍යයනයට, වින්දනයට තිබූ අවස්ථාඅහිමිකිරීම,සිය බැලමෙහෙවර සඳහා පිරිස් අහිමි කිරීමඅලුත් අවුරුදු සිරිය විඳ ගැනීමේ අවස්ථාව අහිමි කිරීම,වාර්ෂිකව ඔවුන් විසින් සංවිධානය කරනු ලබන ක්‍රීඩා උත්සව සඳහා සහභාගී වීමට පිරිස් නොමැති කිරීම,ඔවුන් විසින් නිෂ්පාදනය කරනු ලබනා රූපවාහිනී වැඩසටහන් සඳහා, රස කැවිලි, ආහාර වර්ග, ආයුර්වේද වෛද්‍ය ක්‍රම, අලුත් අවුරුදු සිරිත් විරිත් පිළිබඳවූ දැනුම අහිමි කිරීම,සහ තවත් නොකී වැරදි ගණනාවක් මගින්, ඔවුන්ගේ සිත් රිදවීම, ඔවුන්ව අපහසුතාවයට පත් කිරීම, ඔවුන්ගේ බලාපොරොත්තු කඩ කිරීම, කෙටියෙන්ම, නගරවාසී ඉහළ මධ්‍යම පාන්තික හා ධනවත් ජනතාවට, ගම විඳීමට, සිය නිවාඩුව ගත කිරීම උදෙසා ගමට යාමට, එසේ නැතහොත් ඔවුන්ගේ පහසුව, අධ්‍යාපනය, වින්දනය, අලෙවිය සඳහාම වූ ගම විනාශ කර දැමීමේ අති භයානක, අති අමානුෂික වරදට, ස්ව්භාවධර්මෙලාගේ ගැමියා නම් වූ යුෂ්මතාව ප්‍රාණය නිරුද්ධ වනතෙක් එල්ලා තැබීමට මේ උත්තරීතර අධිකරණය වෙනුවෙන් මම මෙසේ නියෝග කරමි.ඔබ සැමට සුබම සුබ අලුත් අවුරුද්දක් වේවා ..~~ සෙන්නා / 13.04.2014.